**Nairo Alexander Quintana Rojas** (s. 4. helmikuuta 1990 Tunja, Boyacá) on kolumbialainen maantiepyöräilijä. Hän on hyvä mäkiajaja, ja on menestynyt pääasiassa etappikilpailuissa. Hän voitti Italian ympäriajon 2014 ja Espanjan ympäriajon 2016.

Quintana aloitti ammattilaisuransa Boyaca es para Vivirla -joukkueessa 2009 ja edusti toista kolumbialaistallia Colombia es Pasión-Café de Colombiaa kaudet 2010–2011. Vuosina 2012–2019 hän kilpaili Team Movistar -joukkueessa ja kaudesta 2020 lähtien Arkéa-Samsicissa.

Quintana voitti 2013 Baskimaan ympäriajon 23 sekunnin erolla Richie Porteen. Saman vuoden Ranskan ympäriajossa hän sijoittui kokonaiskilpailussa toiseksi 4 minuuttia 20 sekuntia Chris Froomelle hävinneenä. Hän voitti mäkikirikilpailun ja nuorten kilpailun sekä kuusi kategoroitua nousua sisältäneen 20. etapin 18 sekuntia ennen Joaquim Rodríguezia.

Vuonna 2014 Quintana voitti Italian ympäriajon 2 minuutin ja 58 sekunnin erolla Rigoberto Urániin. Kokonaiskilpailun kärkeen hän nousi voitettuaan Val Martelloon päättyneen 16. etapin. Lisäksi hän voitti 19. etappina ajetun ylämäkiaika-ajon sekä nuorten kilpailun. Hän voitti Tirreno–Adriaticon kokonaiskilpailun 2015 kukistettuaan Bauke Molleman 18 sekunnilla. Ranskan ympäriajossa 2015 hän sijoittui toiseksi minuutin ja 12 sekuntia Chris Froomelle hävinneenä. Lisäksi hän voitti nuorten kilpailun.

Vuonna 2016 Quintana voitti Katalonian ympäriajon seitsemän sekunnin erolla Alberto Contadoriin ja Tour de Romandien 19 sekuntia Thibaut Pinot'ta nopeampana. Ranskan ympäriajon kokonaiskilpailussa hän sijoittui kolmanneksi. Hän voitti saman vuoden Espanjan ympäriajon minuutin ja 23 sekunnin erolla Chris Froomeen. Hän voitti Lagos de Covadongan päättyneen kymmenennen etapin ja siirtyi samalla lopullisesti kokonaiskilpailun johtoon.

Quintana voitti 2017 Tirreno–Adriaticon kokonaiskilpailun 25 sekunnin erolla Rohan Dennisiin. Saman vuoden Italian ympäriajossa hän voitti Blockhausiin päättyneen yhdeksännen etapin siirtyen samalla kokonaiskilpalun johtoon yhden etapin ajaksi. Hän palasi kilpailun johtoon 19. etapin jälkeen. Viimeisenä etappina ajetun aika-ajon jälkeen hän putosi kokonaiskilpailussa toiseksi 31 sekuntia Tom Dumoulinille hävinneenä.

Quintana sijoittui vuoden 2022 Ranskan ympäriajossa alun perin kuudenneksi, mutta hänet hylättiin muutamaa viikkoa myöhemmin hänen annettuaan tramadolia sisältäneen dopingnäytteen 8. ja 13. heinäkuuta.

Myös Nairo Quintanan nuorempi veli Dayer Quintana on ammattipyöräilijä.

Saavutuksia
-----------

Lähteet: Cycling Archives, Pro Cycling Stats

2009
Aika-ajon alle 23-vuotiaiden Kolumbian-mestaruus
2010
Tour de l'Avenir, kokonaiskilpailun sekä 6. etapin ja 7. etapin (aika-ajo) voitto
2011
Katalonian ympäriajo, mäkikirikilpailun voitto
2012
Vuelta Ciclista a Murcia, kokonaiskilpailun ja 1. etapin voitto
Critérium du Dauphiné, 6. etapin voitto
Route du Sud, kokonaiskilpailun ja 3. etapin voitto
Giro dell'Emilia, voitto
2013
Katalonian ympäriajo, kokonaiskilpailussa neljäs, 3. etapin voitto
Baskimaan ympäriajo, kokonais- ja pistekilpailun sekä 4. etapin voitto
Ranskan ympäriajo, kokonaiskilpailussa toinen, mäkikirikilpailun ja nuorten kilpailun voitto, 20. etapin voitto, 15. etapilla toinen
Vuelta a Burgos, kokonaiskilpailun ja 5. etapin voitto
2014
Tour de San Luis, kokonais- ja mäkikirikilpailun sekä 4. etapin voitto
Tirreno–Adriatico, kokonaiskilpailussa toinen, nuorten kilpailun voitto
Katalonian ympäriajo, kokonaiskilpailussa viides
Italian ympäriajo, kokonais- ja nuorten kilpailun voitto, mäkikirikilpailussa kolmas, 16. ja 19. etapin voitto, 15. etapilla kolmas
Vuelta a Burgos, kokonais- ja mäkikirikilpailun sekä 3. etapin voitto
2015
Tirreno–Adriatico, kokonaiskilpailun, nuorten kilpailun ja 5. etapin voitto
Baskimaan ympäriajo, kokonaiskilpailussa neljäs
Route du Sud, kokonaiskilpailussa toinen
Ranskan ympäriajo, kokonaiskilpailussa toinen, nuorten kilpailun voitto, mäkikirikilpailussa toinen, 19. ja 20. etapilla toinen, 10. etapilla kolmas
Espanjan ympäriajo, kokonaiskilpailussa neljäs
2016
Katalonian ympäriajo, kokonaiskilpailun voitto
Baskimaan ympäriajo, kokonaiskilpailussa kolmas
Tour de Romandie, kokonaiskilpailun ja 2. etapin voitto
Route du Sud, kokonaiskilpailun ja 3. etapin (aika-ajo) voitto
Ranskan ympäriajo, kokonaiskilpailussa kolmas
Espanjan ympäriajo, kokonaiskilpailun ja yhdistelmäkilpailun voitto, pistekilpailussa toinen, 10. etapin voitto, 11. ja 15. etapilla toinen
2017
Volta a la Comunitat Valenciana, kokonaiskilpailun ja 4. etapin voitto
Tirreno–Adriatico, kokonaiskilpailun ja 4. etapin voitto
Vuelta Asturias, kokonaiskilpailussa toinen, 2. etapin voitto
Italian ympäriajo, kokonaiskilpailussa toinen, 9. etapin voitto, 15. etapilla toinen, 16. etapilla kolmas
Ranskan ympäriajo, kokonaiskilpailussa 12:s, 13. etapilla toinen
2018
Colombia Oro y Paz, kokonaiskilpailussa toinen
Katalonian ympäriajo, kokonaiskilpailussa toinen
Baskimaan ympäriajo, kokonaiskilpailussa viides
Sveitsin ympäriajo, kokonaiskilpailussa kolmas, 7. etapin voitto
Ranskan ympäriajo, kokonaiskilpailussa kymmenes, 17. etapin voitto
Espanjan ympäriajo, kokonaiskilpailussa kahdeksas
MM-kilpailut, maantieajossa 15:s
2019
Tour Colombia, 6. etapin voitto
Pariisi−Nizza, kokonaiskilpailussa toinen
Katalonian ympäriajo, kokonaiskilpailussa neljäs
Ranskan ympäriajo, kokonaiskilpailussa kahdeksas, 18. etapin voitto
Espanjan ympäriajo, kokonaiskilpailussa neljäs, 2. etapin voitto, 9. etapilla toinen
2020
Tour de la Provence, kokonaiskilpailun ja 3. etapin voitto
Tour des Alpes Maritimes et du Var, kokonais- ja pistekilpailun sekä 2. etapin voitto
Pariisi–Nizza, kokonaiskilpailussa kuudes, 7. etapin voitto
Ranskan ympäriajo, kokonaiskilpailussa 17:s
2021
Vuelta Asturias, kokonais- ja pistekilpailun ja 1. etapin voitto
2022
Tour de la Provence, kokonais- ja mäkikilpailun sekä 3. etapin voitto
Tour des Alpes Maritimes et du Var, kokonais-, piste- ja mäkikirikilpailun sekä 3. etapin voitto
Pariisi–Nizza, kokonaiskilpailussa viides
Katalonian ympäriajo, kokonaiskilpailussa neljäs
~~Ranskan ympäriajo, kokonaiskilpailussa kuudes, 11. etapilla toinen~~

Lähteet
-------

1. ↑  Ortiz, María Paulina: 'Nairo Quintana es un hijo del campo': madre del ciclista *eltiempo.com*.  19.7.2013. EL TIEMPO Casa Editorial. Viitattu 27.7.2013. (espanjaksi)
2. 1 2 3 4 5  Nairo Quintana *cyclingarchives.com*. Viitattu 14.2.2020. (englanniksi)
3. ↑  Vuelta Ciclista al País Vasco 2013 *cyclingarchives.com*. Viitattu 7.4.2013. (englanniksi)
4. 1 2  Froome enjoys his first Tour de France victory *cyclingnews.com*.  21.7.2013. Viitattu 21.7.2013. (englanniksi)
5. ↑  Quintana nousi etappivoitolla Tourissa toiseksi *yle.fi*.  20.7.2013. Viitattu 21.7.2013.
6. ↑  Mezgec wins first Grand Tour stage *cyclingnews.com*.  1.6.2014. Viitattu 1.6.2014. (englanniksi)
7. 1 2  Tirreno-Adriatico: Quintana wins overall *cyclingnews.com*.  17.3.2015. Viitattu 18.3.2015. (englanniksi)
8. ↑  Chris Froome wins Tour de France 2015 *cyclingnews.com*.  26.7.2015. Viitattu 26.7.2015. (englanniksi)
9. ↑  2016 » 96th Volta Ciclista a Catalunya *procyclingstats.com*. Viitattu 27.3.2016. (englanniksi)
10. ↑  2016 » 70th Tour de Romandie (2.UWT) *procyclingstats.com*.  3.5.2016.  (englanniksi)
11. 1 2 3 4  Nairo Quintana *procyclingstats.com*. Viitattu 24.4.2022. (englanniksi)
12. ↑  2016 » 71st Vuelta a España (2.UWT) General Classification *procyclingstats.com*. Viitattu 12.9.2016. (englanniksi)
13. ↑  2017 » 52nd Tirreno-Adriatico (2.UWT) *procyclingstats.com*. Viitattu 14.3.2017. (englanniksi)
14. ↑  Tom Dumoulin voitti Italian ympäriajon huikean jännitysnäytelmän jälkeen! *kestavyysurheilu.fi*.  28.5.2017.  Arkistoitu 9.6.2017. Viitattu 28.5.2017.
15. ↑  Tour de France -tähti hylätty – aine näkyi testeissä *mtvuutiset.fi*.  17.8.2022. Viitattu 10.9.2022.
16. ↑  Mountains classification *cyclingnews.com*. Viitattu 27.1.2014. (englanniksi)
17. ↑  Quintana wins overall at Vuelta a Burgos *Cyclingnews.com*.  18.8.2014. Viitattu 27.8.2014. (englanniksi)
18. ↑  Combination classification *cyclingnews.com*.  12.9.2016.  Arkistoitu 16.11.2016. Viitattu 12.9.2016. (englanniksi)